|  |  |
| --- | --- |
|  | ***Форум за едукацию, сотруднїцтво, афирмацию и потримовку гражданскому дружтву***Банович Страхинї 8, 21000 Нови Сад, Телефон: +381 21 474 0684, +381 63 552 246, [www.fesap.org.rs](http://www.fesap.org.rs) email: office@fesap.org.rs***Форум за едукацию, сотруднїцтво, афирмацию и потримовку гражданскому дружтву***Банович Страхинї 8, 21000 Нови Сад, Телефон: +381 21 474 0684, +381 63 552 246, [www.fesap.org.rs](http://www.fesap.org.rs) е-маил: office@fesap.org.rs |

Число: 15/2024 Датум: 26.6.2024.године

На основи Ришеня о додзельованю буджетних средствох по Явним конкурсу за софинансованє подпроєкту «Мултикултурализем на клик», число: 000146006 2024 09427 005 000 000 001 од 22. априла. 2024. року року, як и предкладаня конкурсней комисиї за розпатранє, вреднованє и оценьованє поднєшених приявох на Конкурс за вибор подобовей роботи на тему «Мултиетнїчносц то характеристика мойого краю», зоз Записнїку число 13/2024. од 25.6.2024. року, предсидателька Управного одбору Форуму за едукацию, сотруднїцтво, афирмацию и потримовку гражданскому дружтву (у дальшим тексту: ФЕСАП) зоз Нового Саду, приноши

**Ришенє**

**о виборе наградзених роботох на Конкурсу за вибор подобовей роботи на тему «Мултиетнїчносц то характеристика мойого краю»**

**I**

На основи Явного конкурсу за софинансованє подпроєкту «Мултикултурализем на клик», хтори розписани дня 29.1.2024. року под числом, 000146006 2024 09427 005 000 000 001, хтори обявени у «Службених новинох АП Войводини» число 6/2024, дня 29.1.2024 року, як и Конкурсу за вибор подобовей роботи на тему «Мултиетнїчносц то характеристика мойого краю» хтори ФЕСАП обявел на своїм интернет-боку и боку Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият) 3.6.2024. року, по розпатраню благочасних и валидних приявох, Комисия з прилапйованьом Записнїка о роботи число 13/2024 од 25.6.2024. року, утвердзела тоту лїстину наградзених роботох:

|  |  |  |  |  |  |  |
| --- | --- | --- | --- | --- | --- | --- |
| П.ч.ранґированя | Мено и презвиско школяра | Населєне место | Число бодох | Назва роботи | Школа | Награда |
| 1. | Нера Жунич |  Сримска Митровица |  27 | «Мултиетнїчносц то характеристика мойого краю»  | ОШ «Йован Попович» – Сримска Митровица | Мобилни телефон Xiaomi note 13 pro Lite 5G NE EU 8+128 Truffle Black |
| 2. | Река Тарян |  Нови Сад |  22 | «Мултиетнїчносц то характеристика мойого краю»  | ОШ «Соня Маринкович» – Нови Сад | Мудра годзинка Samsung Galaxi Watcs 6 Small BT 40 mm Graphit |
| 3. | Рита Тарян | Нови Сад |  18 | «Мултиетнїчносц то характеристика мойого краю»  | ОШ «Соня Маринкович» – Нови Сад | Ґеймерски комплет Redragon 4 in 1 US S101 BA и звучнїк Redragon Darknets GS570 BT speaker, GS570 BT |

**II**

Тото ришенє о виборе ше обяви на урядовим интернет-боку ФЕСАП и Секретарияту.

**III**

Тото ришенє конєчне.

**Обгрунтованє**

На основи члена 11, 12, 23. пасус 4, 25. и 26. Покраїнскей скупштинскей одлуки о буджету Автономней покраїни Войводини за 2024. рок («Службени новини АПВ», число 45/2023) и члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019), Покраїнски секретарият за образованє, предписаня, управу и национални меншини – национални заєднїци, дня 29.1.2024. року, розписал Явни конкурс за софинансованє подпроєкту «Мултикултурализем на клик», под числом 000146006 2024 09427 005 000 000 001. Явни конкурс ше розписує за додзельованє дотацийох Покраїнского секретарията за образованє, предписаня, управу и национални меншини – национални заєднїци, реґистрованим правним особом (здруженьом, асоцияцийом и другим субєктом зоз шедзиском на териториї Автономней покраїни Войводини) за орґанизованє 8 наградних конкурсох од общого явного интересу, за школярох нїзших и висших класох основних школох з АП Войводини и то у обласцох мултикултурализма, толеранциї и очуваня и промовованя етнїчней рижнородносци и културного идентитета националних меншинох – националних заєднїцох Войводини.

Зоз Покраїнску скупштинску одлуку о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї («Службени новини АПВ», число 8/2019), ше ушорює наменку, способ и поступок за додзельованє средствох за софинансованє програмох и проєктох за унапредзованє положеня националних меншинох – националних заєднїцох и розвой мултикултурализму и толеранциї на териториї Автономней покраїни Войводини.

Наведзени средства ше обезпечує у буджету АП Войводини и водзи ше их на окремним буджетним роздїлу покраїнского орґану управи цо компетентни за обласц националних меншинох − националних заєднїцох.

Право на додзельованє буджетних средствох за унапредзованє положеня националних меншинох – националних заєднїцох маю здруженя, фонди и фондациї припаднїкох националних меншинох – националних заєднїцох, хтори маю реґистроване шедзиско на териториї АП Войводини.

Зоз членом 15. Покраїнскей скупштинскей одлуки о покраїнскей управи («Службени новини АПВ», число 37/14 и 54/14 – др. одлука и 37/2016, 29/2017, 24/2019, 66/2020 и 38/2021) утвердзене же ше пре вивершованє законох, других предписаньох и общих актох Републики Сербиї, предписаньох Скупштини и Покраїнскей влади, покраїнски орґани управи приноша предписаня и поєдинєчни акти, кад за тото маю овласценє, а зоз членом 16. пасус 5. истей одлуки же би ше з ришеньом одлучовало о поєдинєчних стварох, у складзе з предписанями. У складзе зоз членом 24. пасус 2, покраїнски секретар представя покраїнски секретарият, орґанизує и обезпечує окончованє роботох на ефикасни способ, приноши акти за хтори є овласцени, формує комисиї и роботни ґрупи за окончованє зложенших роботох зоз дїлокруга Секретарияту и одлучує о правох, длужносцох и одвичательносцох занятих. Зоз членом 37. пасус 5. утвердзене же Покраїнски секретарият за образованє, предписаня, управу и национални меншини – национални заєднїци, у складзе зоз законом, окончує роботи покраїнскей управи цо ше одноша на пририхтованє актох за Скупштину або Покраїнску владу, а з якима ше, медзи иншим: доприноши розвою интеркултурализма, афирмациї мултикултурализма, толеранциї и соживоту националних меншинох – националних заєднїцох цо жию на териториї АП Войводини; стара о витворйованю правох у обласци людских правох и правох националних меншинох – националних заєднїцох и утвердзує додатни права припаднїкох националних меншинох – националних заєднїцох; обезпечує средства за финансованє, односно софинансованє националних совитох националних меншинох, здруженьох и орґанизацийох националних меншинох – националних заєднїцох, як и унапредзованє витворйованя правох припаднїкох националних меншинох – националних заєднїцох на териториї АП Войводини.

Конкурсна комисия за запровадзованє поступку додзельованя буджетних средствох на основи Явного конкурсу за софинансованє подпроєкту «Мултикултурализем на клик», формована з ришеньом число 000146006 2024 09427 005 000 000 001 од 8. априла 2024. року. Комисия зашедала 8.4.2024. року и после розпатраня и вреднованя приявох здруженьох, фондох и фондацийох на наведзеним конкурсу, утвердзела лїстину вреднованя, бодованя и ранґованя приявених програмох/проєктох хтора обявена на урядовим интернет-боку Покраїнского секретарияту 9.4.2024. року. Учашнїки на конкурсу мали право на пригварку на лїстину вреднованя и ранґированя приявених програмох/проєктох, у чаше осем дньох по єй обявйованю. По виходзеню термина за подношенє пригваркох, Конкурсна комисия послала предлог покраїнскому секретарови за приношенє конєчного ришеня о вибору програми/проєкту за додзельованє средствох по Явним конкурсу за софинансованє подпроєкту «Мултикултурализем на клик».

Покраїнски секретар 22.4.2024. року принєсол ришенє о додзельованю буджетних средствох по Явним конкурсу за софинансованє подпроєкту «мултикултурализем на клик», зоз хторим ше на основи Явного конкурсу за софинансованє подпроєкту «Мултикултурализем на клик», средства у суми 700.000,00 динари ше додзелює **Форуму за едукацию, сотруднїцтво, афирмацию и потримовку гражданскому дружтву – ФЕСАП зоз Нового Саду**. Зоз членом 11. пасус 3. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019) предписане же ришенє Покраїнского секретара за образованє, предписаня, управу и национални меншини – национални заєднїци о вибору конєчне. Секретарият и ФЕСАП 23.4.2024. року заключели контракт о додзельованю средствох число 000304652 2024 09427 005 001 000 001. На основи одредбох Явного конкурсу, наведзеного ришеня и контракту о додзельованю средствох, ФЕСАП 3.6.2024. року розписал Конкурс за вибор подобовей роботи на тему «Мултиетнїчносц то характеристика мойого краю», на хтори ше могло поднєсц прияви до 17.6.2024. року. По виходзеню термину за подношенє приявох, 25.6.2024. року зашедала конкурсна комисия за розпатранє, вреднованє и оценьованє приявох хтори поднєшени на тот конкурс, и прейґ Записнїку число 13/2024 од 25.06.2024. року утвердзела предкладанє за приношенє ришеня о виборе подобовей роботи на тему «Мултиетнїчносц то характеристика мойого краю».

У складзе зоз наведзеним, предсидателька Управного одбору ФЕСАП, прилапела у подполносци предкладанє ришеня з лїстину наградзених роботох и принєсла ришенє як у диспозитиву.

Ришенє ше обяви на сайту ФЕСАП и доручи Секретарияту пре обявйованє на сайт Секретарияту.

Ришенє доручиц:

1. Секретарияту;
2. Архиви.

Др Ида Кабок,

Предсидателька Управного одбору ФЕСАП